**PRIJEDLOG**

Na temelju Programa aktivnosti u provedbi posebnih mjera zaštite od požara od interesa za Republiku Hrvatsku u 2024. godini od 31. siječnja 2024. godine i članka 31. Statuta Općine Martijanec („Službeni vjesnik Varaždinske županije“ broj 10/13, 24/13, 18/18, 09/20, 14/21 i 14/23), **Općinsko vijeće Općine Martijanec na 21. sjednici održanoj 29. veljače 2024. godine, donosi**

**PROGRAM**

**aktivnosti u provedbi posebnih mjera zaštite od požara od interesa za**

**Republiku Hrvatsku na području Općine Martijanec** **u 2024. godini**

**I. UVOD**

Program aktivnosti u provedbi posebnih mjera zaštite od požara od interesa za Republiku Hrvatsku na području Općine Martijanec u 2024. godini (u daljnjem tekstu: Program aktivnosti) temeljni je izvršni dokument koordinacije i provedbe godišnjih aktivnosti tijela sustava javnih ustanova, jedinica lokalne samouprave, udruga građana te drugih organizacija i tijela uključenih provedbu mjera zaštite od požara.

Ovaj Program aktivnosti izrađen je na temelju Programa aktivnosti u provedbi posebnih mjera zaštite od požara od interesa za Republiku Hrvatsku u 2024. godini od 31. siječnja 2024. godine te nalaže, navodi, potiče i organizira dodatne mjere i aktivnosti u svrhu pomoći Općine Martijanec u intenziviranju mjera zaštite od požara tijekom 2024. na području Općine.

Vatrogasna zajednica općine Martijanec nadležna je za izradu, upućivanje u postupak donošenja, izvršenje, koordiniranje, praćenje, usklađivanje i usmjeravanje svih aktivnosti vezanih uz provedbu ovoga Programa. Vatrogasna zajednica općine Martijanec priprema i provodi zadaće iz Programa aktivnosti.

Operativne vatrogasne postrojbe i snage koje izravno djeluju na požarima na području općine Martijanec su:

1. Vatrogasna zajednica općine Martijanec
2. DVD Martijanec – središnja postrojba
3. DVD Čičkovina
4. DVD Hrastovljan
5. DVD Madaraševec
6. DVD Slanje
7. DVD Sudovčina
8. DVD Vrbanovec.

Realizacija Programa aktivnosti provodi se kontinuirano tijekom cijele godine s posebnom pozornošću u vrijeme glavnog napora požarne opasnosti, koje u pravilu traje od 1. lipnja do 30. rujna, koristeći osigurana financijska sredstva iz proračuna Općine Martijanec, a koja su osigurana za njihove redovne djelatnosti.

*Svrha i cilj Programa aktivnosti*

Program aktivnosti je izvršni dokument za učinkovito preventivno i operativno (kurativno) djelovanje u cilju smanjenja broja požara raslinja na otvorenom prostoru, smanjenja štete i broja ljudskih žrtava, opožarenih površina, zaštite kritične infrastrukture, povećanja sigurnosti stanovništva, turista i zaštite njihove imovine.

Cilj će se postići odgovarajućim poduzimanjem širokog raspona preventivnih mjera (šumarskih, agronomskih, organizacijskih, promidžbenih, inspekcijskih) za sprječavanje nastanka požara (a time i smanjenje broja požara) i razvojem odgovarajućih elemenata (u ljudstvu, tehnici i opremi) operativnih snaga za gašenje požara. Zajedničkim djelovanjem i provedbom preventivnih i operativnih mjera u konačnici će se utjecati na smanjenje broja požara te spriječiti i umanjiti narušavanje biološke i krajobrazne raznolikosti i podržati trajno održivi razvoj ekosustava.

Program aktivnosti je usklađen sa Zakonom o klimatskim promjenama i zaštiti ozonskog sloja („Narodne novine“, broj 127/19) i s načelima, osnovnim ciljevima, prioritetima i mjerama utvrđenim u Strategiji prilagodbe klimatskim promjenama u Republici Hrvatskoj za razdoblje do 2040. godine s pogledom na 2070. („Narodne novine“, broj 46/20).

Program aktivnosti sadrži kratkoročne mjere, a njihovo ostvarivanje bit će sustavno i kontinuirano praćeno. Temeljem praćenja ostvarenja, odnosno evaluacije Programa aktivnosti, predlagat će se njegove izmjene i dopune.

**II. OPIS OSNOVNIH UVODNIH I ZAVRŠNIH AKTIVNOSTI**

**U PROVEDBI PROGRAMA AKTIVNOSTI**

*Svi subjekti – izvršitelji i sudionici*

1. Svi subjekti Programa aktivnosti obvezni su provoditi svoje zadaće kontinuirano tijekom cijele godine na području svoje nadležnosti, odnosno cijele Republike Hrvatske i time su dužni dati svoj doprinos u provedbi preventivnih i operativnih (kurativnih) mjera zaštite od požara.

2. Vatrogasna zajednica Općine Martijanec organizirat će i održavati radne sastanke sa svim izvršiteljima i sudionicima u provedbi zadataka Programa aktivnosti prije, tijekom – po potrebi i po završetku požarne sezone. Na sastancima će se razmotriti tijek provedbe zadataka, raspraviti plan daljnjih aktivnosti, a po završetku sezone analizirat će se provedene zadaće Programa aktivnosti.

3. Svi izvršitelji zadataka iz ovoga Programa aktivnosti dužni su izvješća o provedbi svojih pripremnih i drugih aktivnosti dostaviti Hrvatskoj vatrogasnoj zajednici, a Općina Martijanec samo teritorijalno nadležnoj Vatrogasnoj zajednici Varaždinske županije do 7. lipnja 2024.

4. Svi izvršitelji i sudionici u provedbi zadataka obvezni su završno izvješće o svim obavljenim aktivnostima iz ovoga Programa aktivnosti, s financijskim izvješćem o utrošenim vlastitim sredstvima i sredstvima korištenim iz državnog proračuna Republike Hrvatske kao i planiranim financijskim sredstvima za 2024. godinu, dostaviti Hrvatskoj vatrogasnoj zajednici, a Općina Martijanec samo teritorijalno nadležnoj Vatrogasnoj zajednici Varaždinske županije najkasnije do 13. siječnja 2025.

**III. OPĆE I NORMATIVNE PRETPOSTAVKE U ZAŠTITI OD POŽARA**

*Čelnik jedinice lokalne samouprave*

1. Općina Martijanec obavezna je, temeljem iskustava iz protekle požarne sezone, izvršiti usklađivanje svih podataka i odrednica iz važećih planova zaštite od požara.

2. Općina Martijanec, obvezna je putem Vatrogasne zajednice Općine Martijanec organizirati sastanke-sjednice Stožera civilne zaštite i vatrogasnog zapovjedništava, tematski vezano uz pripremu požarne sezone u 2024., na kojima je potrebno:

* razmotriti stanje zaštite od požara na području Općine Martijanec i usvojiti Plan aktivnosti za ovogodišnju požarnu sezonu,
* razmotriti, razraditi i usvojiti projekciju korištenja Financijskim planom osiguranih sredstava za provođenje zadataka tijekom požarne sezone. Posebnu pozornost usmjeriti na osiguranje financijskih sredstva za podmirenje troškova angažiranja vatrogasaca i upućivanja na plansku i eventualnu izvanrednu dislokaciju iz kontinentalnog dijela, odnosno prihvata, boravka i angažiranja dodatnih sezonskih vatrogasaca, opreme i tehnike na priobalnom dijelu Republike Hrvatske. Projekcije korištenja sredstava za tu namjenu dostaviti Vatrogasnoj zajednici Varaždinske županije,
* predložiti usvajanje Plana operativne provedbe Programa aktivnosti na području Općine Martijanec,
* predložiti usvajanje Plana aktivnog uključenja svih subjekata zaštite od požara na području Općine Martijanec, vodeći računa o uskladbi s Planom angažiranja vatrogasnih snaga na području Varaždinske županije (vatrogasne snage samo su dio resursa – subjekata zaštite od požara),
* predložiti potrebne radnje i odrediti pogodne lokalitete i prostore radi uspostave odgovarajućih zapovjednih mjesta za koordinaciju gašenja požara sukladno odredbama Plana intervencija kod velikih požara otvorenoga prostora na teritoriju Republike Hrvatske („Narodne novine“, broj 25/01), a izvješće o istome dostaviti Hrvatskoj vatrogasnoj zajednici,
* razmotriti i po potrebi dodatno razraditi provođenje postupanja za uključivanje osoba s posebnim ovlastima kod izvanrednih događaja, a radi poduzimanja mjera i radnji iz svoje nadležnosti i Stožera civilne zaštite u slučaju kada je zbog razmjera opasnosti od požara na otvorenom prostoru potrebno proglasiti veliku nesreću ili katastrofu sukladno odredbama Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite („Narodne novine“, broj 126/19 i 17/20),
* izvješća (zapisnici) i radni materijali sa svakog održanog Stožera civilne zaštite Općine Martijanec obavezno se dostavljaju nadležnoj Vatrogasnoj zajednici Varaždinske županije i Područnom uredu civilne zaštite Varaždin.

|  |  |
| --- | --- |
| Izvršitelji zadataka: | općinski načelnik |
| Sudionici: | VZŽ Varaždinske županije  MUP |
| Rok: | 1. ožujka 2024. |

3. Općina Martijanec sukladno članku 20. stavcima 1., 2. i 3. Pravilnika o zaštiti šuma od požara („Narodne novine“, broj 33/14), mora planirati i provoditi propisane preventivno-uzgojne radove u cilju smanjenja opasnosti od nastanka i brzog širenja šumskih požara i ranog otkrivanja i dojave šumskog požara te pravovremenog djelovanja u gašenju šumskog požara. Općina Martijanec dužna je dostaviti godišnje planove ili planove zaštite od požara teritorijalno nadležnoj Vatrogasnoj zajednici Varaždinske županije, a informaciju o provedenome dostaviti Ministarstvu unutarnjih poslova i Državnom inspektoratu iz nadležnosti poslova šumarstva.

Sukladno članku 19. Zakona o šumama, šumoposjednici su dužni sanirati opožarene površine u roku od dvije godine, ako taj rok nije utvrđen šumskogospodarskim planom.

Općinsko vijeće Općine Martijanec, sukladno članku 12. Zakona o poljoprivrednom zemljištu („Narodne novine“, br. 20/18, 115/18, 98/19 i 57/22), obvezno je propisati potrebne mjere za uređivanje i održavanje poljoprivrednih rudina i provesti ih u dijelu koji se odnosi na zaštitu od požara.

Izvješća o provedenim propisanim mjerama temeljem gore navedenih propisa Općina Martijanec dužna je dostaviti teritorijalno nadležnoj Vatrogasnoj zajednici Varaždinske županije.

Nadležna tijela Općine Martijanec sustavno će pratiti i nadzirati stanja odlagališta otpada na svom području i trajno poduzimati mjere za sanaciju nekontroliranih „divljih“ odlagališta.

Općina Martijanec (nadležna javna i komunalna poduzeća), stručne službe područne (regionalne) samouprave zajedno i s drugim tijelima, obvezne su održavati međusobne stalne kontakte, provoditi međusobno informiranje o utvrđenim činjenicama te zatražiti potrebna postupanja posebno u segmentu prometa (pojačana kontrola parkiranih vozila zbog osiguranja nesmetanog pristupa hidrantima, kontrola označenih vatrogasnih pristupa i osiguravanje pristupa vatrogasnih vozila, vatrogasnih postrojbi na otoke, itd.). Kroz sva lokalna javna glasila (novine, radio postaje, televizija, društvene mreže, Internet) moraju raditi na informiranju javnosti raznim upozorenjima i obavijestima i zajedno s nadležnim inspektoratom Ministarstva unutarnjih poslova – Sektor za inspekcijske poslove – Ravnateljstva civilne zaštite dužni su dogovarati prioritete, razraditi planove, dogovoriti radnje i postupanja sukladno trenutnom stanju na terenu i stupnju opasnosti od nastanka i širenja požara.

|  |  |
| --- | --- |
| Izvršitelji zadataka: | općinski načelnik |
| Sudionici: | Vatrogasna zajednica Varaždinske županije |
| Rok provedbe: | 1. ožujka 2024. |
| Rok za dostavu izvješća: | 17. svibnja 2024. |

4. Općina Martijanec dužna je ažurirati, odnosno izraditi planove motrenja, čuvanja i ophodnje te provoditi propisane mjere zaštite od požara na ugroženim prostorima, građevinama i prostorima uz pružne i cestovne pravce za područje svoje odgovornosti. Osobitu pozornost potrebno je usmjeriti na održavanje pristupnih putova za interventna vozila prema kritičnoj infrastrukturi (prugama, autocestama, elektroenergetskim postrojenjima, crpilištima vode, šumama, plinovodima, naftovodima, dalekovodima i slično).

Općina Martijanec obvezna je, sukladno izrađenom Planu motriteljsko-dojavne službe, ustrojiti i opremiti potrebnom opremom izvidničko-preventivne ophodnje. Ophodnje će na licu mjesta poduzimati mjere za uklanjanje potencijalnih izvora opasnosti i pravovremeno otkrivati, javljati i gasiti požar u samom začetku. Radi usklađivanja plana ophodnji na području županije i aktivnosti, Općina Martijanec obvezno će uključivati Vatrogasnu zajednicu Varaždinske županije.

Općina Martijanec obavezna je svoj plan motriteljsko-dojavne službe dostaviti Varaždinskoj županiji i Vatrogasnoj zajednici Varaždinske županije koje će iste objediniti i uskladiti.

Financijska sredstva za izradu planova motriteljsko-dojavne službe za prostore u svom vlasništvu, odnosno vlasništvu fizičkih osoba osigurava Općina Martijanec.

Izrađene planove s prikazom pristupnih putova za interventna vozila, planove motrenja, čuvanja i ophodnje kao i sve ostale propisane mjere, Općina Martijanec obavezna je dostaviti teritorijalno nadležnoj Vatrogasnoj zajednici Varaždinske županije.

|  |  |
| --- | --- |
| Izvršitelji zadataka: | općinski načelnik |
| Sudionici: | VZ Varaždinske županije |
| Rok provedbe: | 29. ožujka 2024. |

5. Općina Martijanec obvezna je u svojem proračunu predvidjeti financijska sredstva za održavanje vatrogasne tehnike i opreme te prije početka glavnog napora požarne opasnosti izvršiti pripreme i sanacije, odnosno otklanjanje nedostataka na vozilima, opremi i tehnici, prvenstveno na temelju raščlambe zapisnički utvrđenih oštećenja i/ili kvarova tijekom prethodne požarne sezone, kao i planirati financijska sredstva za istu namjenu u sljedećoj godini. Planirana sredstva doznačuju se nadležnoj vatrogasnoj postrojbi.

|  |  |
| --- | --- |
| Izvršitelji zadataka: | općinski načelnik |
| Sudionici: | / |
| Rok provedbe: | 12. travnja 2024. |

**IV. PLANSKE, PREVENTIVNE, OPERATIVNE I NADZORNE AKTIVNOSTI SUBJEKATA PROGRAMA AKTIVNOSTI U PRIPREMI POŽARNE SEZONE U SVRHU SMANJENJA OPASNOSTI OD NASTANKA I ŠIRENJA POŽARA**

*Šumoposjednici*

1. Općina Martijanec, na čijem području se nalaze šume i šumska zemljišta koji su u vlasništvu šumoposjednika dužna je motriteljsko-dojavnu službu uspostaviti u razdoblju glavnog napora požarne opasnosti koje u pravilu traje od 1. lipnja do 30. rujna tekuće godine, a u vrijeme vrlo velike i velike opasnosti od nastanka požara u šumama razvrstanim u I. stupanj opasnosti od požara, obvezne su planirati i organizirati motriteljsko-dojavnu službu danonoćno (0 – 24 sata).

Općina Martijanec na čijem području se nalaze šume i šumska zemljišta koji su u vlasništvu šumoposjednika obvezna je Hrvatskoj vatrogasnoj zajednici dostaviti sve potrebne parametre za korištenje već postavljenih protupožarnih nadzornih sustava (senzori – kamere/detektori i sl.).

|  |  |
| --- | --- |
| Izvršitelji zadataka: | općinski načelnik |
| Sudionici: | Hrvatska vatrogasna zajednica  Vatrogasna zajednica Varaždinske županije |
| Rok dostave podataka: | 15. ožujka 2024. |
| Rok provedbe: | kontinuirano |

*Društva za upravljanje cestama i Ministarstvo mora, prometa i infrastrukture u resoru cestovnog prometa*

2. Općina Martijanec koja upravlja nerazvrstanim cestama, obvezna je izraditi Godišnji plan čišćenja cestovnog pojasa od lakozapaljivih tvari, odnosno onih tvari koje mogu izazvati požar ili omogućiti/olakšati njegovo širenje, uz javne prometnice koje prolaze ugroženim područjem. Osobitu pažnju usmjeriti na cestovne pravce lokalnog značaja koje prolaze poljoprivrednim površinama te cestama koje su tijekom turističke sezone pojačano opterećene prometom (prilazi autokampovima, javnim plažama, kulturno povijesnim lokalitetima i sl.). Temeljem Plana navedeni subjekti obvezni su provoditi redovna čišćenja cestovnog pojasa.

Općina Martijanec obvezna je Godišnji plan čišćenja s dinamikom izvršenja, odmah po donošenju, dostaviti Ministarstvu mora, prometa i infrastrukture i Hrvatskoj vatrogasnoj zajednici, teritorijalno nadležnoj Vatrogasnoj zajednici Varaždinske županije.

|  |  |
| --- | --- |
| Izvršitelji zadataka: | općinski načelnik |
| Sudionici: | Ministarstvo mora, prometa i infrastrukture  Hrvatska vatrogasna zajednica  Vatrogasna zajednica Varaždinske županije |
| Rok dostave plana: | 1. ožujka 2024. |
| Rok provedbe: | kontinuirano u razdoblju ožujak – listopad 2024. |

V. FINANCIRANJE PROVEDBE AKTIVNOSTI IZ PROGRAMA AKTIVNOSTI

1. Općina Martijanec obavezuje se da u svojem proračunu osigura financijska sredstva za plaće sezonskih vatrogasaca. Visina planiranih financijskih sredstava mora biti minimalno na razini planiranih sredstava Hrvatske vatrogasne zajednice.

|  |  |
| --- | --- |
| Izvršitelji zadataka: | općinski načelnik |
| Sudionici: | / |
| Rok: | kontinuirano |

*Svi subjekti – izvršitelji i sudionici*

2. Svi subjekti – izvršitelji i sudionici iz Programa aktivnosti snose svoje cjelokupne financijske troškove priprema (obuke, edukacije, vježbi, održavanja tehničkih sredstava i nabave sredstava za gašenje), izrade projekata, studija, planova i procjena kao i angažiranja svojih snaga i resursa u provedbi posebnih mjera zaštite od požara od interesa za Republiku Hrvatsku.

Izvršitelji zaduženi za provedbu mjera mogu uključiti druga tijela i druge sudionike za koje procijene da će doprinijeti uspješnoj provedbi, ali bez financijskog terećenja protivno Programu aktivnosti.

Svi subjekti – izvršitelji u slučaju izvanredne opasnosti od širenja velikog požara, nabavu roba, usluga i javnih radova radi žurnih dodatnih potreba provodit će sukladno članku 131. stavku 1. točki 3. Zakona o javnoj nabavi („Narodne novine“, broj 120/16, 114/22).

3. Svi subjekti – izvršitelji i sudionici u provedbi aktivnosti iz Programa aktivnosti dužni su izvršiti raščlambu provedbe Programa aktivnosti, uključujući raščlambu vlastitih financijskih izdataka.

Subjekti – izvršitelji iz ovog Programa aktivnosti, a na temelju raščlambe požarne sezone dužni su, ako se ukaže potreba za time, u svojim financijskim planovima osigurati dostatna financijska sredstva za provedbu zadaća u požarnoj sezoni za 2024.

KLASA: 240-01/24-01/1  
URBROJ: 2186-19-01-24-1  
Martijanec, 29. veljače 2024. godine

**PREDSJEDNIK OPĆINSKOG VIJEĆA**

Stjepan Golubić, ing.